Algul oli tee päris hea ja lai. Kohati olid sel küll suuremad lombid. Varsti hargnes tee kaheks. Callanderi poole näitava viida juures oli jalgratta märk, millele oli punane kriips diagonaalselt peale tõmmatud. Loomulikult tähendas see, et seda teed mööda rattaga varsti enam minna ei saa, aga loomulikult ei pööranud me sellele asjaolule esialgu suuremat tähelepanu. Kuid oma kõige väiksemates sisemistes ajusoppides aimasime siiski halba.